open-index/open-wikipedia-markdown huggingface dataset:
דון דונלד

**דון דונלד** (באנגלית: **Don Donald**) הוא סרט הנפשה קצר אמריקאי משנת 1937 שהופק על ידי וולט דיסני הפקות והופץ על ידי יונייטד ארטיסטס. הסרט, שבוים על ידי בן שרפסטין וכולל מוזיקה מאת פול סמית' שעובדה משירי עם מקסיקנים, עוקב אחר דונלד דאק המנסה לחזר אחרי ברווזה מקסיקנית בשם דונה דאק. קלרנס נאש דיבב גם את דונלד וגם את דונה.

למרות שהוגדר בזמנו כעוד סרט מצויר בסדרת "מיקי מאוס", דבר המסביר את פניו של מיקי מאוס בתחילת הגרסה המקורית, הסרט הוא למעשה החלק הראשון בסדרת "דונלד דאק" והראשון שמציג את דונלד כדמות הכוכב הראשי כמו גם מושא אהבה לדונלד.

הסרט נוצר במקור כחלק מ"סימפוניות טיפשיות", תחת השם "The Little Burro" (Burro - חמור בספרדית). העלילה הייתה כמעט זהה לגרסה הסופית, אלא שהגיבורים היו ילד וילדה מקסיקנים חסרי שם שמתחרטים על החלפת החמור שלהם במכונית וכך, בשמחה רבה מתאחדים איתו בסוף.

## עלילה
דונלד דאק רוכב על גבי חמור דרך המדבר המקסיקני מנגן בגיטרה וחובש סומבררו בדרכו לביתה של חברתו, דונה דאק. דונה רוקדת את ריקוד הכובעים המקסיקני ובסופו של דבר נוחתת על החמור של דונלד שמשליך אותה מגבו. צחוקו של דונלד גורם לדונה לכעוס והיא סוטרת לו על הלחי, זורקת אותו לתוך המזרקה ושוברת לו את הגיטרה על הראש ומיד חוזרת בזחיחות לתוך הבית.

בחזרה בחוץ, חמורו של דונלד לועג על כישלונו ומר גורלו של בעליו. דונלד מחליט להחליף את החמור במכונית בתחנת סחר סמוכה.

דונלד זוכה מיד בחיבתה של דונה כאשר הוא מופיע עם המכונית מתחת לחלונה. היא מתיישבת במושב האחורי ואף מנשקת את דונלד בלהט. יחד הם יוצאים לסיבוב במדבר, אך לבסוף המכונית סובלת מבעיות במנוע ומפסיקה לעבוד. דונלד מנסה בביטחון לתקן את הבעיה, אך המכונית משליכה אותו החוצה וממהרת משם בלעדיו. המושב האחורי מתקפל ונסגר על דונה והיא נלכדת בפנים בעוד דונלד במרדף אחר המכונית הסוררת. המכונית מתנגשת בסלע ומתרסקת, פולטת מתוכה את דונה לתוך שלולית בוץ, ודונלד צוחק עליה. דונה שוב זועמת על כך שהוא לועג עליה, מרימה את צופר המכונית ומכה איתו את דונלד, עד שהאחרון נוחת על קקטוסים ושם דונה דוחפת את הצופר לפיו. לאחר מכן דונה רוכבת על החד-אופן שלה, אותו היא נשאה בתוך ארנקה, מצהירה בכך שמערכת היחסים ביניהם נגמרה.

דונלד, לבדו במדבר עם החמור שנמלט מתחנת הסחר, זועם על המכונית וזורק לעברה את הצופר כנקמה. עם זאת, זה גורם לרדיאטור של המכונית להתפוצץ והמים החמים נוחתים על הסומבררו של דונלד ומכווצים אותו. ושוב חמורו של דונלד צוחק עליו.

## דונה דאק
* לא ברור אם דונה דאק פשוט מייצגת גרסה קודמת לדמותה של דייזי דאק או שהיא דמות נפרדת לחלוטין. מאוחר יותר דונה זכתה להמשכיות רטרואקטיבית ברצועת הקומיקס של דיסני משנת 1951, בתור יריבתה של דייזי.
* דונה הופיעה מספר הופעות נוספות במגזין הבריטי "Mickey Mouse Weekly". מבחינת מדיום הסרטים, דונה אינה הופיעה באף סרט נוסף.
* בסרט זה דונה משמשת כמושא האהבה הראשון והאחרון של דונלד עד לשנת 1940, עם הופעת הבכורה של דייזי דאק בסרט "מר דאק צועד החוצה".

## קישורים חיצוניים

## הערות שוליים

קטגוריה:סרטים קצרים של דיסני
קטגוריה:סרטים אמריקאיים משנת 1937
קזנובס

**קזנובס** () היא להקה שוודית, שהוקמה בשנת 1989 בעיר ואדסטנה. זכתה ב-"Svenska dansbandsmästerskapen", תחרות המורכבת מלהקות בז'אנר דומה, בשנת 1998. הרכבה הנוכחי כולל את הנריק סטהסון הסולן, ג'ימי לינדברג הגיטריסט, סטפן רידינג הבסיסט והנס פלאהן המתופף.

אלבומה *Livet börja nu*, שיצא ב-30 במאי 2012, נכנס למצעד האלבומים השוודי במקום השישי בשבוע הראשון לצאתו. בנובמבר 2022 נחשף כי היא עתידה להשתתף במלודיפסטיבלן, הקדם השוודי לאירוויזיון 2023, עם השיר "Så kommer känslorna tillbaka". היא השתתפה במקצה השלישי, אך לא העפילה לשלב הבא.

## דיסקוגרפיה

## קישורים חיצוניים

## הערות שוליים

קטגוריה:להקות שוודיות
קטגוריה:משתתפי מלודיפסטיבלן 2023
קטגוריה:להקות שהוקמו בשנת 1989
אמיל הנרוהן

**אמיל הנרוהן** (; נולד ב-16 ביוני 1997) הוא זמר שוודי ואושיית רשת. בגיל 15 התחבר ללהקת A*Base, מחווה ללהקת Ace of Base.

## ביוגרפיה
בשנת 2022 זכה הנרוהן לחשיפה רבה בזכות הסרטון "Jag er mamma", שפורסם לראשונה ב-Tiktok. מאז הפך לאחד מהטיקטוקרים המובילים בשוודיה, עם מיליוני צפיות בסרטוניו.

בשנת 2023 גילם את דמותו של ווף במחזמר שיער. כמו כן, נחשף כי הוא עתיד להשתתף במלודיפסטיבלן, הקדם הלאומי של שוודיה לאירוויזיון 2023, עם השיר "Mera mera mera". הוא השתתף במקצה הרביעי, שנערך ב-25 בפברואר, ולא העפיל לשלב הבא.

## קישורים חיצוניים

## הערות שוליים

קטגוריה:זמרים שוודים
קטגוריה:טיקטוקרים
קטגוריה:שוודים שנולדו ב-1997
אלוב & בני

**אלוב & בני** () הם צמד מוזיקלי שוודי מהעיר ארברו, המורכב ממתיאס "אלוב" אלובסון (נולד ב-1989) ואוסקר "בני" קילניוס (נולד ב-1990). הוא הוקם בשנת 2008, וב-2022 הפך לאחד האמנים המושמעים ביותר בשוודיה בספוטיפיי. שירם, "Bubbel på balkongen", יחד עם הזמרת סופי סבנסון, הפך ללהיט קיץ, והגיע למקום השני במצעדי הסינגלים בשוודיה ובנורווגיה. הוא אף צבר כ-24 מיליון השמעות בספוטיפיי וכמיליון צפיות ביוטיוב. "Cheva på fredag" הפך לשיר הארבעה-עשר המושמע ביותר בשוודיה בשירותי הסטרימינג השונים.

בשנת 2023 השתתף הצמד במלודיפסטיבלן, הקדם הלאומי של שוודיה לאירוויזיון 2023, עם השיר "Raggen går", שנכתב על ידו, לצד יוהאן ורנר, כריסטיאן ויישאג וטים לארסון. הוא הופיע עמו במקצה הראשון של התחרות, והעפיל לשלב חצי הגמר, שהתקיים ב-4 במרץ. ידו לא הייתה על העליונה, והוא נכשל בניסיון להעפיל לגמר.

## דיסקוגרפיה
### אלבומים
* 2019 – *Supa Sova Sex & Likes*

### מיני-אלבומים
* 2011 – *Tanka skiten vi bryr oss inte*

## קישורים חיצוניים

## הערות שוליים

קטגוריה:צמדים מוזיקליים
קטגוריה:להקות שוודיות
קטגוריה:להקות שהוקמו בשנת 2008
אווה רידברג

**אווה רידברג** (; נולדה ב-20 ביוני 1943) היא זמרת, שחקנית, קומיקאית, אמנית רביו ורקדנית שוודית.

## קורות חייה
רידברג נולדה במאלמו שבשוודיה. בילדותה למדה בבית הספר לבלט ושיחקה בתיאטרון ילדים מקומי. בגיל התמחתה בריקוד בלט במאלמו סטאדסטיטר. היא התקבלה לאחת מההפקות הרביו של שפובל ראמל מתיאטראות Ideontheater בסטוקהולם. בשנת 1965 הצטרפה לתיאטרון אודנס שבדנמרק, שם גילמה טום בוי במחזמר "סיפור הפרברים". היא חתמה עמם על חוזה לשלוש שנים. בשנת 1966 רשמה את הופעת הטלוויזיה הראשונה שלה במהלך קטע קומי ששודר ב-Kvitt eller dubbelt. בשנת 1971 השתתפה בסרט "Sound of Näverlur". בשלהי שנות ה-70 של המאה ה-20 החלה לעבוד עם פרנסואה ברונט, והופיעה באולימפיה בפריז. בשנת 1977 השתתפה במלודיפסטיבלן, הקדם הלאומי של שוודיה לאירוויזיון 1977, עם השיר "Charlie Chaplin", ודורגה במקום התשיעי. בשנת 2021 חזרה לתחרות עם אווה רוס עם השיר "Rena Rama Ding Dong". הוא העפיל לשלב גלגל ההצלה, אך לא עבר לשלב הגמר. בשנת 2023 שב הצמד לאירוע עם השיר "Länge leve livet". הן לא עברו את שלב המקצים הראשוניים.

## קישורים חיצוניים

* 

## הערות שוליים

קטגוריה:זמרות שוודיות
קטגוריה:שחקניות קולנוע וטלוויזיה שוודיות
קטגוריה:קומיקאיות שוודיות
קטגוריה:רקדניות בלט שוודיות
קטגוריה:משתתפי מלודיפסטיבלן 2021
קטגוריה:משתתפי מלודיפסטיבלן 2023
קטגוריה:שוודיות שנולדו ב-1943
ישראל איסר איסרלין (וילנה)

הרב **ישראל איסר איסרלין** (בערך ה'תקפ"ז, 1827 – ט"ו בתמוז ה'תרמ"ח, 1888) היה מורה צדק בעיר וילנה. חיבר מספר ספרים שכולם יצאו לאור בחייו.

## ביוגרפיה
אין ידועים פרטים רבים עליו. נולד בעיר סלוצק לאביו רב מרדכי איסרלין ולאמו פריידא בת הרב חיים ברודא מהורודנה, מחבר הספר "תורה אור ודרך חיים" (הורודנה תקפ"ג), נכדו של ר' אברהם ברודא.

נישא לבתם של הלמדן הווילנאי ר' יצחק יהודה ליב רבינוביץ (ילב"ש) מחבר הספר "דרכי תשובה – שבל"י הלקט" ואלמנתו עטיל. אשתו התייתמה מאביה לפני נישואיהם.

בשנת ה'תרכ"ד, נתמנה למורה צדק בעיר וילנה. ובשנה זו הוציא לאור את ספרו השני אשי ישראל על מסכת שבת, והזכיר את שם אביו בברכת החיים (נ"י), ואילו בספרו השלישי שיצא לאור בשנת ה'תרכ"ח הזכיר את אביו בברכת המתים (ז"ל).

## ספריו
* **[http://www.hebrewbooks.org/58073 שם ישראל]** – חידושים וביאורים על משניות סדר זרעים. הוציא לאור בעילום שם בשנת ה'תרי"ט.
* **[http://www.hebrewbooks.org/14842 אשי ישראל – שבת]** – חידושים וביאורים על מסכת שבת. בהקדמה לספר הסביר מדוע החליט להוציא לאור את הספר תוך הזכרת שמו. בין הסיבות מציין את דרישת רבותיו,  ורבו ר' יוסף פיימר מסלוצק להזכיר בנוסף לשמו גם את עיר מולדתו. הספר יצא לאור בשנת ה'תרכ"ד.
* **[http://www.hebrewbooks.org/15132 מר ואהלות]** – על דיני טומאת אוהל. יצא לאור בשנת ה'תרכ"ח. עם הגהות מהרש"ש על הספר.
* **[http://www.hebrewbooks.org/9200 תוספת ירושלים]** – סיכום הלכות מהתוספתא ומהתלמוד ירושלמי שאינן סותרות את תלמוד בבלי ולא את פסקי שולחן ערוך. הספר יצא לאור בשנת ה'תרל"א.
* **[http://www.hebrewbooks.org/7983 פתחי תשובה]** – הערות על חלק אורח חיים של השולחן ערוך. הספר יצא לאור בשנת ה'תרל"ה.

## קישורים חיצוניים
* 
* פתחי תשובה באתר [דעת].

## לקריאה נוספת
*הלל נח מגיד שטיינשניידר, **עיר ווילנא**, חלק א, ווילנא תר"ס, עמ’ 71-69.
* 

## הערות שוליים

קטגוריה:רבנים ליטאים
קטגוריה:פרשני שולחן ערוך
קטגוריה:מחברי ספרי שו"ת
קטגוריה:ילידי 1827
קטגוריה:נפטרים ב-1889
אברהם יפה (בנקאי)

**אברהם בן משה יפה מבוהמיה** (נפטר ב-1533; ידוע גם בשמו הלטיני **Abraham Judaeus Bohemus**) היה בנקאי יהודי בוהמי מהמאה ה-16, כמו גם גובה מיסים, מלווה כספים, ויהודי חצר, שלימים עבר לפולין ושימש כנציב ועד ארבע ארצות מ-1514 עד 1518. אביו של רבי מרדכי יפה, בעל ה"לבוש".

## קורות חיים
נולד באמצע המאה ה-15 בפראג. אביו משה יפה מבולוניה היה רב פולני וצאצא מצד אביו של רבי אלחנן בן יצחק, בנו של ר"י הזקן. אמו מרגלית בת שמואל הלוי נחשבה לאישה מלומדת ביותר, עד שחלק מצאצאיה אימצו שם משפחה נוסף "מרגליות" על שמה, כמו אחיו של אברהם, רבי יעקב מרגליות-יפה מנירנברג.

בתחילת דרכו צבר אברהם הון רב, אותו הלווה מאוחר יותר לאולסלו השני, מלך בוהמיה והונגריה ולקיסר מקסימיליאן הראשון.

בסביבות 1495 היגר לקז'ימייז' שבקרקוב, ועד מהרה הפך לבנקאי של אלכסנדר יגיילו ולזיגמונט הראשון, לימים מלך פולין, איתו פיתח מאוחר יותר קשר הדוק.

בשנת 1512 הוציא המלך זיגמונט צו המודיע לנתיניו כי מינה את אברהם לממונה עליהם, וכי אחד מתפקידיו של אברהם היא לגבות את מס הקלפי היהודי מקהילות פולין הגדולה ומזוביה ולמסור אותו לאוצר המלך.

משנת 1514, גם גבה את מס הקלפי היהודי בפולין קטן, ומילא תפקיד זה עד 1518.

באותה תקופה גם עסק אברהם במסחר, והחזיק בתחנת מסחר בלבוב, שם נתן לו המלך בית ברובע היהודי.

חובותיו של אברהם גרמו לו להסתכסך עם מחוז קרקוב ועם הקהילה היהודית, שאף הטילו עליו חרם, בעיקר בשל פקודתו של זיגמונט שחייבה את יהודי קרקוב לשלם לאברהם סכום של 200 פלורינים, "על הגנתם מפני האשמות שהועלו נגדם". המלך הורה לכל יהודי פולין, ובמיוחד לרבנים, לכבד את הפריבילגיות שניתנו לאברהם. עבור הפריבילגיות הללו שילם אברהם מס אישי שנתי של 20 דוקטים.

בשנת 1518, לאחר השתדלותו של הקיסר מקסימיליאן, סילק זיגמונט את אברהם מתחום השיפוט של ועד ארבע ארצות תוך איום בקנסות. המלך גם דחה את כל ההאשמות נגד אברהם, שחרר אותו ממסים ששילמו שאר היהודים, ואיפשר לו חופש מסחר ובנקאות בכל פולין.

בשנת 1533, סילק זיגמונט את אברהם מתחום השיפוט של פקידי המלוכה והכניס אותו לתחום השיפוט של המלכה בונה ספורצה.

בסוף ימיו עבר ללבוב, שם נפטר בשנת 1533.

נכדו היה רבי .

## הערות שוליים

קטגוריה:בנקאים יהודים פולנים
קטגוריה:יהודי החצר
קטגוריה:יהודי בוהמיה במאה ה-15
קטגוריה:ילידי המאה ה-15
קטגוריה:נפטרים ב-1533
קטגוריה:יהודי פולין במאה ה-16
עונת 2023/2024 בליגת העל בכדורגל

**עונת 2023/2024 בליגת העל** הייתה העונה ה-25 של ליגת העל כליגת הכדורגל הבכירה בישראל.

הליגה הסדירה כללה 14 קבוצות ששיחקו ביניהן במשך 2 סיבובים בני 13 משחקים כל אחד - 26 מחזורים בסך הכל. לאחר מכן פוצלה הליגה לפלייאוף עליון (6 קבוצות ששיחקו ביניהן במשך 2 סיבובים בני 5 משחקים כל אחד) ופלייאוף תחתון (8 קבוצות ששיחקו ביניהן במשך סיבוב אחד בן 7 משחקים) שכללו תוספת של 10 ו-7 מחזורים לעונה הסדירה בהתאמה ובסה"כ 36 ו-33 מחזורים בהתאמה. על ניצחון במשחק הוענקו שלוש נקודות, ונקודה בודדת הוענקה על תיקו.

המחזור השישי היה אמור להתחיל ב-7 באוקטובר 2023, אך עקב טבח שבעה באוקטובר ופרוץ מלחמת חרבות ברזל, הודיעה התאחדות הכדורגל על עצירת הליגה. הליגה חזרה מהפגרה הכפויה ב-25 בנובמבר 2023, במשחק השלמה מהמחזור הראשון בין מכבי חיפה והפועל פתח תקווה. שאר קבוצות הליגה חזרו לשחק שבוע מאוחר יותר, ב-2 ו-3 בדצמבר. שלושת המחזורים הראשונים בתחילת דצמבר (מחזורים 6-9) היו ללא קהל, ומ-19 בדצמבר ועד ל-30 בדצמבר המשחקים היו תחת מגבלה של עד 5,000 צופים. ועד 10 בפברואר 2024 שיחקו עם מגבלה של עד 15 אלף צופים. בנוסף מהמחזור העשירי ועד המחזור ה-20 שוחקו המשחקים בקצב של פעמיים בשבוע, כדי לסגור את הפערים שנוצרו.

בסיום העונה ירדו לליגת המשנה הפועל פתח תקווה בתום עונה אחת בלבד, והפועל תל אביב בפעם השלישית בתולדותיה, קבוצת עירוני קריית שמונה עלתה חזרה לליגת העל אחרי עונה אחת וקבוצת עירוני טבריה עלתה לליגת העל לראשונה בתולדותיה.

בסיום העונה זכתה מכבי תל אביב באליפות בפעם ה-25 בתולדותיה.

## קבוצות
ליגת העל בעונה זו כללה 14 קבוצות, 12 ששיחקו בליגה בעונת 2022/23, אליהן הצטרפו מכבי פתח תקווה והפועל פתח תקווה שהעפילו בסיום העונה הקודמת מהליגה הלאומית:

## אצטדיונים

## שינויי מאמנים

## טבלת הליגה
העונה הסדירה התקיימה במתכונת של שני סיבובים בהם שיחקה כל קבוצה נגד כל אחת מהקבוצות האחרות בליגה פעמיים (במתכונת בית/חוץ). הקבוצות שסיימו את העונה הסדירה באחד מששת המקומות הראשונים המשיכו להתמודדות במסגרת הפלייאוף העליון. שאר הקבוצות התמודדו בפלייאוף התחתון.

עוד לפני תחילת העונה הופחתו 4 נקודות ממאזנה של בית"ר ירושלים בעקבות אירועי גמר גביע המדינה בעונה הקודמת. בהמשך הופחתה נקודה ממאזנה של קבוצת מכבי חיפה בעקבות השלכת אבוקות למגרש במשחק אלוף האלופים ומבני סכנין הופחתה גם כן נקודה אחת בגלל זריקת אבוקות במשחק נגד מכבי חיפה.

### הפלייאוף העליון (טבלה סופית)

### הפלייאוף התחתון (טבלה סופית)

## משחקי הליגה
### העונה הסדירה
#### מחזור 1 ו-14

#### מחזור 2 ו-15

#### מחזור 3 ו-16

#### מחזור 4 ו-17

#### מחזור 5 ו-18

#### מחזור 6 ו-19

#### מחזור 7 ו-20

#### מחזור 8 ו-21

#### מחזור 9 ו-22

#### מחזור 10 ו-23

#### מחזור 11 ו-24

#### מחזור 12 ו-25

#### מחזור 13 ו-26

### הפלייאוף עליון
#### מחזור 27 ו-32

#### מחזור 28 ו-33

#### מחזור 29 ו-34

#### מחזור 30 ו-35

#### מחזור 31 ו-36

### הפלייאוף התחתון
#### מחזור 27

#### מחזור 28

#### מחזור 29

#### מחזור 30

#### מחזור 31

#### מחזור 32

#### מחזור 33

## סטטיסטיקה
### שערים

### בישולים

## פרסים

### מצטיינים

### שחקן החודש

### שחקן המחזור

## ראו גם
* עונת 2023/2024 בליגה הלאומית
## קישורים חיצוניים
* עונת 2023/2024 בליגת העל, באתר ההתאחדות לכדורגל בישראל
* משחקי 2023/2024, באתר Transfermarkt

## הערות שוליים

קטגוריה:עונות בליגה העליונה בכדורגל בישראל
קטגוריה:תחרויות כדורגל ב-2023
קטגוריה:תחרויות כדורגל ב-2024
קטגוריה:2024 בישראל: כדורגל
קטגוריה:2023 בישראל: כדורגל
יצחק נחשוני

**יצחק אייזיק נחשוני** (י"ב באייר תשי"ד, 15 במאי 1954 – כ"ד באייר תשפ"ג, 15 במאי 2023) היה עיתונאי חרדי ישראלי, עורך העיתונים "יום השישי", "ערב שבת" ו"מרכז העניינים".

## ביוגרפיה
נחשוני נולד בבני ברק לסאסי ויהודה נחשוני, שהיה מראשי תנועת פא"י, עורך עיתון "שערים", מחבר ספרים, והוגה דעות.

בילדותו למד בתלמוד תורה, מרכז של החינוך העצמאי בבני ברק. בכיתה ה' עבר ל"ישיבת תל אביב", וממנה המשיך לישיבות "היישוב החדש", "איתרי" ו"חברון".

את דרכו העיתונאית החל בעיתון "בעצם" שפנה לנוער דתי, והשתלב בתוכניות רדיו של מחלקת המסורת ב"קול ישראל". היה מראשוני העורכים של "מצעד הזמירות" החסידי. בהמשך השתתף גם בתוכנית "מנחת ערב" – תוכנית האקטואליה הדתית הראשונה. לאחר לימודיו בישיבה התגייס לצה"ל ושירת בתחנת גלי צה"ל, לאחר שהיה החרדי הראשון שעבר את המיונים, שם שירת במשך 8 שנים ככתב וכעורך. במקביל שימש כדובר הרבנות הצבאית.

בשנת 1983 הקים יחד עם ישראל קצובר את השבועון "יום השישי" שנחשב לפורץ דרך בתחומו והופיע עד לשנת 2001, בזמנו נודע כאחד הלוחמים נגד ההופעות המוזיקליות.

ב-2001 מונה לעורך התוכניות ברדיו "קול חי", וכן ערך את השבועונים של הרב אמנון יצחק "ארבע כנפות" ו"שופר ניוז", וכן כתב טורי אקטואליה באתר בחדרי חרדים. הוא הגיש את התכנית "מדינה בתוך מדינה" ברדיו קול חי. ב-2010 מונה לעורך הראשי של עיתון "מרכז העניינים". ב-2021 הוא פרש מתפקידו.

ביולי 2021 נחשוני הצטרף לצוות הפרשנים של עיתון "משפחה" וכתב טור שבועי בעיתון.

ב-2022 הקים והפעיל בית ספר חרדי לתקשורת.

נחשוני שימש כפרשן לענייני חרדים בכלי תקשורת שונים בישראל וכמגיש תוכנית הבוקר של רדיו קול ברמה, לצד איש התקשורת נועם זיגמן.

ב-15 במאי 2023 נפטר נחשוני בגיל 69 לאחר שסבל מבעיות בריאותיות והובא למנוחות בבית העלמין סגולה בפתח תקווה.

## חיים אישיים
נחשוני היה נשוי לבלומה ואב לחמישה בנים ובת. בהם קובי נחשוני - עיתונאי ynet, ידיעות אחרונות ובשבע, יהודה נחשוני - מנכ"ל עיתון משפחה והמוזיקאי אהרל׳ה נחשוני.

אחיו הוא הרב משה נחשוני, רב שכונה בראשון לציון וראש מחלקת הכשרות בעיר. התגורר בפתח תקווה.

## קישורים חיצוניים

* 
* 
* 
* 

קטגוריה:בוגרי ישיבת היישוב החדש
קטגוריה:בוגרי ישיבת איתרי
קטגוריה:בוגרי ישיבת חברון כנסת ישראל
קטגוריה:חיילי גלי צה"ל
קטגוריה:עיתונאים כותבי עברית
קטגוריה:עיתונאים ישראלים
קטגוריה:עיתונאים חרדים ישראלים
קטגוריה:פובליציסטים ישראלים
קטגוריה:עורכי עיתונים ישראלים
קטגוריה:סגל משפחה
קטגוריה:שדרני רדיו ישראלים
קטגוריה:שדרני רדיו חרדים
קטגוריה:סגל רדיו קול חי
קטגוריה:סגל רדיו קול ברמה
קטגוריה:פתח תקווה: אישים
קטגוריה:אישים הקבורים בבית הקברות סגולה
קטגוריה:ישראלים שנולדו ב-1954
קטגוריה:ישראלים שנפטרו ב-2023
אבנר שמעוני (ראש מועצה)

**אבנר שמעוני** (נולד ב-16 בספטמבר 1956) הוא איש ציבור שכיהן כראש המועצה האזורית חוף עזה מ-2001 ועד לפירוקה במסגרת תוכנית ההתנתקות ב-2005.

## ביוגרפיה
נולד לרחל ויחזקאל. התגורר עם משפחתו בראשון לציון. הגיע לנוה דקלים ב-1988 בעקבות חברו מנחם בית-הלחמי. מיד עם בואו החל לשמש מזכיר המועצה האזורית חוף עזה. ב-10 בנובמבר 1987 נעצר, יחד עם בית-הלחמי, בחשד כי היו מעורבים בהריגת נערה פלסטינית בדיר אל-בלח, ושוחררו בערבות לאחר מספר שעות, אך נאסר עליהם לצאת מאשקלון למשך שבוע.

בתקופת כהונתו של צבי הנדל כראש המועצה, שימש גזבר המועצה והיה רכז המשק במושב עצמונה.

בשנת 2001 נבחר לראשות המועצה. בתקופת כהונתו התמודדו תושבי חבל עזה עם פיגועי הטרור הקשים של האינתיפאדה השנייה, בהם הפיגוע במכינה בעצמונה, רצח טלי חטואל ובנותיה, רצח הרב יצחק עראמה, פיגוע הירי ברפיח ים, הפיגוע בציר כיסופים וירי מתמיד של פצצות מרגמה ורקטות קסאם לעבר יישובי החבל.

עם ההכרזה על תוכנית ההתנתקות, היה ממובילי המאבק כנגדה. הוא ורעייתו היו המתיישבים האחרונים שיצאו מגוש קטיף. בשל סירובו ליצור קשר עם מנהלת סל"ע, לא קיבלה משפחתו קרווילה באתר הקרווילות של נוה דקלים בעין צורים, והוא שכר דירה בשפיר הסמוכה. זמן קצר לאחר ההתנתקות התמנה למנכ"ל מועצת יש"ע. ביולי 2006 התפטר מתפקידו. מתנדב במרכז להנצחת מורשת גוש קטיף.

כשנה לאחר ביצוע ההתנתקות לקה באפאזיה, ומאז הוא מצוי בהליכי שיקום ומוגבל בתנועה ובדיבור.

## חיים אישיים
נשוי לרחל (רוחל'ה), בתו של הקבלן חיים שכטר ואב לארבעה. מתגורר בניצן ב'.

## קישורים חיצוניים
* 
* אבנר שמעוני, סיפור אישי, מרכז מורשת גוש קטיף, סרטון באתר YouTube.

## הערות שוליים

קטגוריה:ראשי מועצות אזוריות בישראל
קטגוריה:עובדי רשויות מקומיות בישראל
קטגוריה:נוה דקלים: אישים
קטגוריה:ראשון לציון: אישים
קטגוריה:ניצן: אישים
קטגוריה:שפיר: אישים
קטגוריה:ראשי מועצת יש"ע
קטגוריה:נכים ישראלים
קטגוריה:ישראלים שנולדו ב-1956
אלכסנדר רושה

**אלכסנדר רושה** (באנגלית: **Alexander Roche**; 17 באוגוסט 1861 – 10 במרץ 1921) היה אמן סקוטי בסוף המאה ה-19 ודמות חשובה ב"נערי גלאזגו".

## ביוגרפיה
הוא נולד בגאלוגייט בגלאזגו, בנו של טוחן. הוא למד באקדמיית סנט מונגו בברידג'טון, גלאזגו.

הוא הוכשר במקור כאדריכל, אך לאחר מכן עבר לאמנות, למד בבית הספר לאמנות של גלאזגו (GSA) ומשנת 1881 בבית הספר לאמנויות יפות
בפריז. כאן הוא למד אצל גוסטב בולאנז'ה וז'אן לאון ז'רום.

בתקופתו בפריז הוא התיידד עם , ג'ון לאברי, תומאס מילי דאו וויליאם סטוט. בתחילת שנות ה-80 הוא הצטרף למושבה של אמנים סקוטים בגרז-סור-לוינג דרומית לפונטנבלו.

בשובו לסקוטלנד ב-1885 הוא הצטרף ל"נערי גלאזגו" בעבודה על ציורי קיר עבור התערוכה הבינלאומית למדע, אמנות ותעשייה של 1888. ב-1888 הוא נסע לקאפרי, שם התיידד עם פאביו פאבי והרולד ספיד. בשנים הבאות הוא ביקר גם בוונציה ובפירנצה, והתחתן עם בחורה איטלקייה. נישואים אלו היו קצרי מועד והם נפרדו. מכיוון ששניהם היו קתולים, ייתכן שמעולם לא היו גירושים.

ב-1896 הוא עבר מגלאזגו לאדינבורו והחל להתרחק מאסכולת גלאזגו. עבודתו עברה מציורי נוף בעיקר לפורטרטים.

ב-1906 הוא נישא בשנית לז'אן אלכסנדר, בתו של רוברט אלכסנדר. בתקופה זו הם נהנו מהידידות של ג'וזף קרוהול.

בסביבות 1910 הוא עבר דימום מוחי שגרם לאובדן השימוש ביד ימין והוא נאלץ להתאמן מחדש כדי לצייר ביד שמאל.

הוא נפטר ונקבר בבית הקברות דין באדינבורו.

## גלריה

File:Flora Stevenson.jpg|פלורה סטבנסון
File:Alexander Ignatius Roche (1861-1921) - The Old Fisherman - NG 2457 - National Galleries of Scotland.jpg|הדייג הזקן
File:Alexander Ignatius Roche - A Newhaven Fishwife.jpg|אשת הדייג
File:Alexander Ignatius Roche - The Harbour, St. Monance.jpg|הנמל בסנט מונש


## קישורים חיצוניים

## הערות שוליים

קטגוריה:ציירים סקוטים
קטגוריה:ילידי 1881
קטגוריה:נפטרים ב-1921
דריוס תומפסון

**דריוס ג'מאר תומפסון** (באנגלית: **Darius Jamar Thompson**; נולד ב-4 במאי 1995) הוא כדורסלן אמריקאי המשחק בעמדת הרכז באנאדולו אפס מליגת העל הטורקית והיורוליג.

## קריירה מקצועית
### ליידן
לאחר ששיחק כדורסל מכללות באוניברסיטת טנסי (2013–2014), אוניברסיטת וירג'יניה (2015–2017) ואוניברסיטת מערב קנטקי (2017–2018), חתם תומפסון על החוזה המקצועני הראשון שלו, חוזה לשנה בליידן מליגת העל ההולנדית והיורופקאפ. ב-27 באוקטובר 2018 קלע תומפסון 32 נקודות בניצחון 78–73 על דן הלדר סאנס. ב-7 בנובמבר הוביל תומפסון את ליידן לניצחון על סאקאריה במסגרת שלב הבתים של עונת 2018/2019 ביורופקאפ עם 36 נקודות. ב-31 במרץ זכה תומפסון ב עם ליידן, לאחר שקלע 25 נקודות בגמר. ב-24 באפריל 2019 זכה תומפסון בפרס ה-MVP של הליגה ההולנדית.

### ברינדיזי
ב-23 ביולי 2019 חתם תומפסון לשנה עם אופציה לעונה נוספת בניו באסקט ברינדיזי מהסרייה א' האיטלקית וליגת האלופות בכדורסל.

### לוקומוטיב קובאן
ב-1 ביולי 2021 עזב תומפסון עזב את ברינדיזי לאחר שנתיים וחתם בלוקומוטיב קובאן הרוסית מהליגה המאוחדת של VTB. הוא עזב את הקבוצה לאחר הפלישה הרוסית לאוקראינה ב-2022.

### בסקוניה
ב-12 באוגוסט 2022 הוא חתם בסאסקי בסקוניה מליגת ה-ACB הספרדית והיורוליג. בעונת 2022/2023 ביורוליג היה מלך האסיסטים ונבחר לחמישיית העונה השנייה.

### אנאדולו אפס
ב-7 ביולי 2023 חתם תומפסון לשלוש שנים באנאדולו אפס מליגת העל הטורקית והיורוליג.

## קישורים חיצוניים

## הערות שוליים

קטגוריה:אמריקאים ילידי טנסי
קטגוריה:כדורסלני אוניברסיטת וירג'יניה
קטגוריה:כדורסלני אוניברסיטת טנסי
קטגוריה:כדורסלני ניו באסקט ברינדיזי
קטגוריה:כדורסלני לוקומוטיב קובאן
קטגוריה:כדורסלני סאסקי בסקוניה
קטגוריה:טנסי: כדורסלנים
קטגוריה:כדורסלנים אמריקאים
קטגוריה:כדורסלני אנאדולו אפס
קטגוריה:אמריקאים שנולדו ב-1995
יחסי ברית המועצות – טונגה

**[[ברית המועצות]]** ו**[[טונגה]]** כוננו יחסים דיפלומטיים רשמיים באפריל 1976, טונגה הייתה האי הראשון באוקיינוס השקט שכוננה יחסים דיפלומטיים עם ברית המועצות.

## היסטוריה
ניתן לראות את יחסי ברית המועצות–טונגה בהקשר של האינטרסים של שתי המדינות. באמצע שנות ה-70 של המאה ה-20, אוקיאניה כולה התיישרה היטב עם הגוש המערבי בהקשר של המלחמה הקרה, וברית המועצות, למרות שחופה המזרחי על האוקיינוס השקט, לא נכללה בהשתתפות בעניינים האזוריים. טונגה, בינתיים, השיגה את ריבונותה המלאה לאחר שהייתה תחת שלטון הממלכה המאוחדת וכוננה יחסי חוץ משלה.

במאי 1976 הציעה ברית המועצות לסייע לטונגה לבניית נמל תעופה בינלאומי ופיתוח תעשיית הדיג. המהלך של טונגה לכינון יחסים דיפלומטיים עם ברית המועצות גרם לבהלה בניו זילנד, בריטניה, וגרמניה המערבית והביא למספר הצעות סיוע ממדינות המערב.

ממשלת אוסטרליה הודיעה אז כי תממן שדרוג של שדה התעופה הבינלאומי של טונגה, וב-1977 הגדילה את הסיוע הכלכלי הכולל שלה לטונגה (מ-406,000 דולר אוסטרלי ליותר מ-1,000,000 דולר אוסטרלי), לפני פתיחת הנציבות העליונה בנוקואלופה ב-1980.

ב-1987, ג'ורג' טופו החמישי, אז יורש העצר בטונגה, ערך ביקור ממלכתי בברית המועצות.

היחסים בין מוסקבה לנוקואלופה נותרו פרגמטיים ולא אידאולוגיים. טונגה הייתה, באותה תקופה, מונרכיה אבסולוטית, ללא אהדה אידאולוגית לקומוניזם.

## הערות שוליים

קטגוריה:ערכים ללא קטגוריות פיזיות - יחסי חוץ
תומאס קורסן מורטון

**תומאס קורסן מורטון** (באנגלית: **Thomas Corsan Morton**; 1859 – 24 בדצמבר 1928) היה אמן סקוטי, הידוע כאחד מ"נערי גלאזגו".

## ביוגרפיה
מורטון נולד בגלאזגו, עבד זמן קצר במשרד של עורך דין, והלך לבית הספר לאמנות בעיר. לאחר תקופה בבית הספר סלייד בלונדון, הוא למד גם בפריז אצל גוסטב בולנג'ה וז'ול ג'וזף לפבר. הוא הציג בתערוכות רבות בבריטניה ומחוצה לה, לעיתים קרובות בתערוכות עם עבודות של חברים אחרים מאסכולת גלאזגו, כולל תערוכות הזצסיון במינכן בשנות ה-90.

מורטון היה בעיקר אמן נוף. חלק מעבודותיו הגיעו מטיולי ציור בקיץ עם ציירים אחרים. אלה כללו שהות בקירקקודברייט ובקוקבורנספת', שם היה ביתו של ג'יימס גאת'רי, בשנות ה-80.

הוא לימד ציור נוף בבית הספר לאמנות בגלאזגו, וסייע לפרנסיס ניוברי בשיעורי רישום מהחיים.

תערוכת היחיד הראשונה שלו אורגנה בנובמבר 1894 בגלריה של אלכסנדר ריד ברחוב סנט וינסנט 124 במרכז גלאזגו.

במאי 1908 הוא מונה למנהל הגלריה הלאומית הסקוטית באדינבורו. לאחר פרישתו מתפקידו ב-1925 הוא הפך לאוצר של הגלריה לאמנות שזה עתה הוקמה בקירקלדי, שם נפטר בדצמבר 1928.

הוא נקבר בבית הקברות דין, אדינבורו עם אשתו אמלי רוברטסון (1869–1942), לה התחתן ב-1890, ובתם מילדרד ברוס טופמן (נפטרה ב-1972).

## גלריה

 File:Thomas Corsan Morton - Daffodils 1888.jpg|נרקיסים, 1888
File:Thomas Corsan Morton - The Woodcutter 1887.jpg|היערן
File:Thomas Corsan Morton - Mother and child on country lane.jpg|אמא ובנה על השביל
File:Thomas Corsan Morton - The gypsy caravan.jpg|קרון הצוענים


## קישורים חיצוניים

## הערות שוליים

קטגוריה:ציירים סקוטים
קטגוריה:בריטים שנולדו ב-1859
קטגוריה:בריטים שנפטרו ב-1928
Aristocrat Leisure

**Aristocrat Leisure Limited** היא חברת טכנולוגיה ומשחקים אוסטרלית. החברה היא יצרנית מכונות הימורים אוסטרלית, שהמטה האדמיניסטרטיבי והמחקרי שלה נמצא בצפון סידני. יש לה משרדי שיווק ופיתוח בדרום אפריקה, רוסיה וארצות הברית.

Aristocrat היא יצרנית מכונות ההימורים הגדולה ביותר באוסטרליה, ואחת מיצרניות מכונות הימורים הגדולות בעולם.

## היסטוריה
בשנת 1953 יצרה החברה את המכונה הראשונה שלה, וב-1996 הונפקה בבורסה האוסטרלית. החברה נוסדה על ידי לן איינסוורת', שמשפחתו מחזיקה בנתח משמעותי בחברה, אך כיום היא יו"ר חברת משחקים אחרת, Ainsworth Game Technology.

בשנת 2011, החברה סיכמה עם AGLC על אספקת ציוד ומשחקים עבור רשת מסופי לוטו הווידאו של אלברטה.

ביולי 2014 רכשה אריסטוקרט את החברה האמריקנית Video Gaming Technologies תמורת כ-1.3 מיליארד דולר כדי לשלש את עסקיה בצפון אמריקה על רקע ירידה ברווח באוסטרליה. ב-10 באוגוסט 2017 רכשה את מפתחת המשחקים הניידים הישראלית פלאריום תמורת 500 מיליון דולר כדי להיכנס למשחקים ניידים. היא המשיכה בקו זה של הרחבת פעילותה בתחום המשחקים הניידים ברכישת Big Fish Games תמורת 990 מיליון דולר ב-30 בנובמבר 2017.

מאז מרץ 2017, המנכ"ל הוא טרבור קרוקר, לשעבר סגן נשיא בכיר למוצרים גלובליים, שירש את ג'יימי אודל.

ביולי 2019, תבעה החברה את איינסוורת', בטענה שהם השתמשו בקוד קנייני ובנכסי מדיה שהודלפו על ידי עובד לשעבר של אריסטוקרט כדי לייצר העתק של משחקי *Lightning Link* הפופולריים שלה.

ב-4 באוקטובר 2021 זכתה אריסטוקרט בפרס "מוצר מבוסס יבשתי", "ספק תעשייה מבוסס יבשתי" ו"משבצת השנה" ("Buffalo Link") בטקס פרסי הגיימינג השנתי בלאס וגאס.

ב-18 באוקטובר 2021 הציעה אריסטוקרט לרכוש את פלייטק תמורת 3.7 מיליארד דולר, אך ההצעה נדחתה מאוחר יותר על ידי בעלי המניות של פלייטק עם יותר מ-45% הצבעה נגד העסקה. עם זאת, החברה הצהירה כי תשקול הצעות אחרות. במאי 2022, אריסטוקרט הודיעה שהיא תשיק קזינו מקוון עד סוף אותה שנה, בשאיפה להוביל בתעשיית ההימורים הדיגיטליים המתפתחת. בנוסף, אריסטוקרט הודיעה על רכישה חוזרת של נתח שוק של 500 מיליון דולר כדי להחזיר חלק מהמימון הנוסף של 1.3 דולר שגויס עבור ההצעה הכושלת של פלייטק.

במאי 2023 רכשה החברה את חברת המשחקים הישראלית ניאוגיימס בעסקה בשווי 1.2 מיליארד דולר.

## קישורים חיצוניים
* 

## הערות שוליים

קטגוריה:חברות משחקי וידאו
אווה רוס

**אווה מריה רוס סבנהיים** (בשוודית: **Ewa Maria Roos Sevenheim**; נולדה ב-12 ביוני 1949) היא זמרת ושחקנית שוודית. את קריירת המוזיקה שלה החלה בגיל 13, כשזכתה בתחרות שירה בשם *Landet runt*. בשל גילה הצעיר התבקשה להביא אישור משירותי הרווחה בעיר, כדי להופיע בשעות הלילה המאוחרות. אלבום הבכורה שלה, *Polly*, יצא ב-1963. באותה שנה ייצגה את שוודיה בתחרות שירה בין-לאומית באיטליה עם השיר "I valet och kvalet".

בשנת 1968 דורג שירה "Tre små ord och jag förlåter" במקום הרביעי במצעד הסינגלים השוודי. באותה שנה הוציאה את הלהיט "Vilken härlig dag". גם הסינגלים שפורסמו לאחר מכן זכו להצלחה: "Amors pilar", "Ole Okay", "Ding dång jag hör bröllopsklockor" ו-"Sjung bort bekymren". בשנת 1970 גילמה את דמותה של דולי טייט במחזמר "אנני אוקלי אשת לפידות".''

בשנת 2021 השתתפה במלודיפסטיבלן, הקדם הלאומי של שוודיה לאירוויזיון 2021, עם אווה רידברג עם השיר "Rena Rama Ding Dong". הוא העפיל לשלב גלגל ההצלה, אך לא עבר לשלב הגמר. בשנת 2023 שב הצמד לאירוע עם השיר "Länge leve livet". הן לא עברו את שלב המקצים הראשוניים.

## קישורים חיצוניים

## הערות שוליים

קטגוריה:זמרות שוודיות
קטגוריה:משתתפי מלודיפסטיבלן 2021
קטגוריה:משתתפי מלודיפסטיבלן 2023
קטגוריה:ילידות 1949
קטגוריה:שוודים שנולדו ב-1949
ליידי טיטי

**ליידי טיטי** הוא סרט קומדיה ישראלי דובר אמהרית ועברית משנת 2018 בכתיבה ובימוי של אסתי עלמו וקסלר, עם צביקה איזיקיאס, אלזה עלמו ולירית בלבן בתפקידים הראשיים.

העלילה היא על מוזיקאי אתיופי הנאלץ להתחפש לבחורה בכדי להימלט מהשוק האפור והופך פתאום למנהיגת העצמה לנשים אתיופיות.

למרות שהסרט מוגדר כקומדיה הוא מעלה את בעיית הגזענות נגד העדה האתיופית בישראל וגם מבקר מנהגים שונים שלה.

הסרט היה מועמד לשלושה פרסי אופיר בטקס פרסי אופיר לשנת 2018 - על הפסקול, האיפור ועיצוב התלבושות.
## תקציר העלילה
וורקו (צביקה היזיקיאס) הוא בחור אתיופי בן 27 החולם להצליח כזמר ומפיק מוזיקלי בשם המסחרי "קאי". בעקבות ניסיונו הכושל להפיק קליפ הוא לווה כסף מהעולם התחתון ונכנס לחובות של 20.000 דולר. גובה העולם התחתון (אייל סלמה) רודף אחריו, מכה ומאיים עליו שיחזיר את החוב. וורקו מחליט לברוח לבית אמו שבשכונה אתיופית בבית שמש.

אמו זודיטו (תהילה ישעיהו) במצב כלכלי קשה. היא רוצה שוורקו יתחתן עם בחורה הגונה ויעזור לה כלכלית. וורקו לא מערב אותה בבעיותיו.

גובה החובות שנעזר בתושב השכונה גדי (בירו טשלה), מצליח לאתר את דירת האם. כאשר מבחין בהם וורקו, הוא מתחפש מהר לאישה סקסית וחצופה ומציג את עצמו לפניהם בשם טיטי והם לא מזהים אותו.

הוא/היא מגיע/ה למתנ"ס המקומי המנוהל על ידי תקווה (לירית בלבן) שמחפשת מארגנת מתאימה לסדנת "להיות אשה" לקבוצת העצמה לנשים אתיופיות. טיטי מתקבלת "בגלל שיש לה רישיון נהיגה"...

תקווה מתייחסת לעובדות הניקיון האתיופיות במתנ"ס בהתנשאות ובגזענות.

אב הבית של המתנ"ס הוא יסאייס (ביינה גטהון) שהוא דודו של וורקו. יסאייס מסכים לתת לוורקו לגור בדירתו וזאת לאחר שאשתו איילה, עזבה אותו.

לאחר קשיים וורקו/טיטי מצליח/ה לגייס נשים לסדנה ומתאהב/ת במלסצ' (אלזה עלמו, אחותה של הבמאית) היא אינה מזהה אותו כאשה וחושבת שטיטי היא לסבית.

תקווה מקימה גם להקת זמר עם ילדות אתיופיות בהדרכת סוניה (סבטלנה דמידוב) שמלמדת אותם שירים רוסיים...

לבסוף מגיע גובה החובות למתנ"ס ופוצע את וורקו/טיטי. הוא נעצר, וורקו מאושפז וסודו מתגלה.

## צוות השחקנים
ענת אבנט 
שחקנית ראשית- ילדים

## קישורים חיצוניים

*קדימון ללידי טיטי, באתר יוטיוב
*טיטי איינהו פוגשת את ליידי טיטי, באתר יוטיוב
*ליידי טיטי, בספר הקולנוע הישראלי
*ליידי טיטי, באתר אישים
*ביקורת על ליידי טיט, באתר אידיבי
* 
* 
*
* 
*ליידי טיטי באתר "הבמה"
*ליידי טיטי באתר הקרן החדשה לקולנוע וטלוויזיה

קטגוריה:התחזות מגדרית בקולנוע
קטגוריה:סרטי 2018
קטגוריה:סרטי קומדיה ישראליים
קטגוריה:סרטים באמהרית
קטגוריה:סרטים בעברית
קטגוריה:סרטים ישראליים משנת 2018
קטגוריה:סרטים ישראליים על העדה האתיופית
אידה-לובה

**אידה-לובה סאגה לינד** (בשוודית: **Ida-Lova Saga Lind**; נולדה ב-2 באוגוסט 2004) הידועה בשמה הפרטי, **אידה-לובה**, היא זמרת-יוצרת שוודית.

## ביוגרפיה
אידה-לובה היא בתם של הקומיקאית והשחקנית כריסטין מלצר, ובעלה ניקלס לינד. התפרסמה בזכות גרסת הכיסוי שלה ל-"Utan dina" של להקת קנט בטקס ה-*Swedish Heroes.* מאוחר יותר גרסה זו פורמה כסינגל. כנערה, למדה בבית הספר התיכוני למוזיקה על שם ויקטור רידברג. מאז הוציאה חמישה סינגלים נוספים, כשהאחרון, "På låtsas", יצא ב-28 בינואר 2022.

בנובמבר 2022 נחשף כי היא עתידה להתחרות במלודיפסטיבלן 2023, הקדם הלאומי של שוודיה לאירוויזיון 2023, עם השיר "Låt hela stan se på". היא ביצעה את שירה במקצה השלישי, והודחה מהתחרות.

## דיסקוגרפיה
### מיני-אלבומים
* 2022 – **

## קישורים חיצוניים

## הערות שוליים

קטגוריה:זמרות שוודיות
קטגוריה:משתתפי מלודיפסטיבלן 2023
קטגוריה:ילידות 2004
הר הרשל

**הר הרשל** (באנגלית: **Mount Herschel**) הוא פסגה בולטת הניצבת 2.6 ק"מ צפונית-מזרחית להר פיקוק ומשקיפה על הקצה של קרחון איירונסייד מדרום, בהרי האדמירליות, ארץ ויקטוריה, אנטארקטיקה.

הפסגה התגלתה בשנת 1841 על ידי סר ג'יימס קלארק רוס, שקרא למקום על שם האסטרונום האנגלי סר ג'ון הרשל.

## קישורים חיצוניים

קטגוריה:הרי האדמירליות
קובי נחשוני

**קובי (יעקב) נחשוני** (נולד ב־18 באוגוסט 1981) הוא עיתונאי ישראלי. שימש ככתב לענייני דת וחרדים באתר ynet במשך 17 שנים. כותב גם בידיעות אחרונות, ובשבע.

## ביוגרפיה
נחשוני נולד בפתח תקווה לעיתונאי החרדי יצחק נחשוני, עורך העיתון "מרכז העניינים" ולבלומה נחשוני. סבו מצד אביו היה יהודה נחשוני שהיה מראשי תנועת פאג"י, עורך עיתון "שערים", מחבר ספרים והוגה דעות. הוא למד בישיבת הרב עמיאל.

נחשוני שימש ככתב לענייני דת וחרדים באתר ynet במשך 17 שנים עד לפרישתו מהתפקיד ביוני 2024. שילה פריד החליף אותו בתפקיד.

הוא החליף את אביו בניהול בית הספר לתקשורת שהקים.

## חיים אישיים
נחשוני אב לחמישה ומתגורר בירושלים. יש לו ארבעה אחים: חנוך נחשוני, יהודה נחשוני מנכ"ל עיתון משפחה, אלעזר נחשוני, המוזיקאי אהרלה נחשוני ואחות, נחמי. דודו הוא הרב משה נחשוני, רב שכונה בראשון לציון וראש מחלקת הכשרות בעיר.

## קישורים חיצוניים

* 
* 
* הכתבות של קובי נחשוני באתר ynet
*הכתבות של קובי נחשוני באתר העין השביעית

## הערות שוליים

קטגוריה:כתבים לענייני חרדים
קטגוריה:עיתונאים ישראלים
קטגוריה:ישראלים שנולדו ב-1981
ג'יימס נירן

**ג'יימס נירן** (באנגלית: **James Nairn**; 18 בנובמבר 1859 – 22 בפברואר 1904) היה צייר יליד סקוטלנד, שהיגר לניו-זלנד. הוא השפיע רבות על הציור הניו זילנדי בסוף המאה ה-19.

## ביוגרפיה
נירן למד בבית הספר לאמנות בגלאזגו במשך ארבע שנים משנת 1879 לפני שנרשם כסטודנט באקדמיה ז'וליאן בפריז. במהלך שנות ה-80 הציג נירן עבודות במכון לאמנויות יפות של גלאזגו ובאקדמיה הסקוטית המלכותית והיה קשור ל"נערי גלאזגו" - קבוצה של אמנים סקוטים שדגלה בגישות האימפרסיוניזם.

נירן היגר מגלאזגו לניו זלנד למען בריאותו בשנת 1890. משם הוא עבר לולינגטון שנה לאחר מכן, ומונה כמדריך לאמנות בבית הספר הטכני של ולינגטון. הוא הרצה על אמנות והעביר שיעורים לחקר הדמות העירומה. הוא הציג את האימפרסיוניזם של אסכולת גלאזגו בניו זילנד והשפיע על אמנים ניו זילנדים אחרים כמו דולה ריצ'מונד, מוד ויניפרד שרווד, מייבל היל ומולי טריפ.

סגנונו האימפרסיוניסטי של נירן מועבר בציוריו הרבים של נמל ולינגטון, במיוחד ב"נמל וולינגטון, 1894", שם משיכות המכחול הגלויות שלו לוכדות את השפעת השמש של אחר הצהריים על המים. הוא צייר את הנוף הזה באוויר הפתוח כדי לתעד בצורה אמיתית את השפעת האור על המים.

נירן הצטרף לאקדמיה של ניו זילנד לאמנויות יפות זמן קצר לאחר שהתיישב בוולינגטון ונבחר למועצה מ-1890 עד 1903. הוא גם הקים את מועדון האמנות של ולינגטון שנפגש בקביעות בקוטג' שלו, שהפך לנקודת מפגש לאמני ולינגטון. השפעתו של נירן הורגשה ברחבי ניו זילנד כאשר הוא שלח באופן קבוע עבודות לתצוגה במרכזים אחרים.

הוא התחתן עם אלן סמית' ב-17 במרץ 1898 ונולדו להם שתי בנות, מרי באן ואלן מיי ויקטוריה.

הוא נפטר בביתו בולינגטון ב-22 בפברואר 1904, הוא היה בן 44.
## גלריה

 File:James M. Nairn - Wellington Harbour - Google Art Project.jpg|נמל ולינגטון, 1894
File:James M. Nairn - Evans Bay - Google Art Project.jpg|מפרץ אוונס, 1893
File:James M. Nairn - Winter morning, Wellington Harbour - Google Art Project.jpg|בוקר חורפי
File:James Nairn - Mending the net - 1967-4 - Auckland Art Gallery.jpg|תיקון רשת הדיג


## קישורים חיצוניים

## הערות שוליים

קטגוריה:ציירים סקוטים
קטגוריה:בריטים שנולדו ב-1859
קטגוריה:בריטים שנפטרו ב-1904
מולי טריפ

**מולי טריפ** (באנגלית: **Mollie Tripe**; 14 בספטמבר 1870 – 21 בספטמבר 1939) הייתה אמנית ומורה לאמנות ניו זילנדית.

## ביוגרפיה
טריפ נולדה בשם מרי אליזבת ריצ'רדסון בכרייסטצ'רץ', ניו זילנד, בתם של אדוארד ריצ'רדסון, חבר פרלמנט מטעם קאיאפוי, ואשתו השנייה, פרנסס מרי אליזבת' (קורק) ריצ'רדסון. היא למדה בבית הספר התיכון לבנות כרייסטצ'רץ'.

בשנת 1900 היא נישאה לג'וזף אלברט טריפ, עורך דין, ונולדו להם לפחות שני ילדים.

### קריירת אמנות
טריפ למדה בבית הספר לאמנות בקנטרברי ובבית הספר החדש לעיצוב ולינגטון (WSD), אז בניהולו של מייסדו, ארתור דוורסט ריילי. היא סיימה את לימודיה ב-WSD ב-1890 עם תעודת הוראה והמשיכה לתעודת מאסטר ב-1894. היא החלה ללמד רישום ב-WSD ב-1889; בין עמיתיה היו ג'יימס נירן ומייבל היל. היא עזבה את בית הספר בעקבות נישואיה אך המשיכה לתת שיעורים פרטיים.

משנות ה-80 ואילך, טריפ הציגה בניו זילנד, בלונדון, בסלון פריז ובמקומות אחרים. היא התחילה את דרכה כציירת אימפרסיוניסטית אך עם הזמן התקדמה לעבר סגנון ריאליסטי יותר המבוסס על שרטוט. היא נודעה במיוחד בזכות דיוקנאותיה של אזרחים חשובים בניו זילנד, ביניהם סר רוברט סטאוט, סר פרדריק טרובי קינג, סר מייקל מאיירס, ויליאם אדוארד סנדרס והציירת דולה ריצ'מונד.

ב-1893, היא הפכה לאישה הראשונה שמונתה למועצה של האקדמיה לאמנויות היפות של ניו זילנד, והיא גם השפיעה על הקמת הגלריה הלאומית לאמנות של ניו זילנד ואוסף הדיוקנאות שלה.

היא זכתה במדליית ההכתרה ב-1937, ומתה בביתה בולינגטון ב-21 בספטמבר 1939. האפר שלה נקבר בבית הקברות קארורי.

## גלריה

 File:MA I081859 TePapa The-favourite full.jpg|הפייבוריטית
File:MA I211167 TePapa Portrait-of-a-peasant full.jpg|אשת איכר
File:Mary TRIPE (New Zealander, b.1870, d.1939) - Portrait of Bishop Suter - Suter Art Gallery.jpg|הבישוף
File:Wellington Harbour Coastline near Red Rocks by Mary E. R. Tripe.jpg|נמל ולינגטון


## קישורים חיצוניים

## הערות שוליים

קטגוריה:ציירות ניו זילנדיות
קטגוריה:ילידות 1870
קטגוריה:נפטרות ב-1939
הר פוטבול

**הר פוטבול** הוא הר בגובה , עם צלקת סלע בולטת ומיוחדת בשם The Football בצד הצפוני שלו, על הרכס בין אדיסטו אינלט לקרחון טאקר באנטארקטיקה. 

על ההר שכנה תחנת סקר, שסומנה על ידי רוגם סלע גדול, על ידי משלחת הסקר הגאולוגי של ניו זילנד לאנטארקטיקה, 1957–1958, ושנקראה על שם משחק הכדורגל. 

מעבר הרים בשם "אוכף הכדורגל" הוא הדרך הקלה ביותר לחצות את ההר במזחלת.

## הערות שוליים

קטגוריה:חוף בורכגרווינק
קטגוריה:ארץ ויקטוריה: הרים
משה יפה מבולוניה

**רבי משה בן אליעזר יפה מבולוניה** (נפטר בערך בשנת 1480) היה רב פולני-איטלקי.

רבי משה נולד בפולין קטן בערך בשנת 1400 לרבי אליעזר בן מאיר יפה, יליד גרמניה. נישא למרגלית בת שמואל הלוי, המתוארת כאישה מלומדת מאוד. באמצע המאה ה-15 עבר לבולוניה, איטליה, שם שימש כאב בית דין של העיר. רבי משה נפטר בבולוניה בערך בשנת 1480, בנו היה אברהם מבוהמיה.

## הערות שוליים

קטגוריה:בולוניה: אישים
קטגוריה:רבנים איטלקים
קטגוריה:רבנים פולנים
קטגוריה:משפחת יפה
קטגוריה:אבות בתי דין
קטגוריה:יהודי פולין במאה ה-15
קטגוריה:יהודי איטליה במאה ה-15
קטגוריה:ילידי המאה ה-15
קטגוריה:נפטרים ב-1480
סזאר-פרנסואה קאסיני דה תירי

**סזאר-פרנסואה קאסיני דה תירי** (בצרפתית: **César-François Cassini de Thury**; 17 ביוני 1714 – 4 בספטמבר 1784), המכונה "קאסיני השלישי" (Cassini III) היה אסטרונום וקרטוגרף צרפתי.

## ביוגרפיה
סזאר-פרנסואה קאסיני דה תירי נולד ב, במחוז אואז בצרפת, בנם השני של ז'אק קאסיני וסוזן פרנסואז שרפנטייה דה שרמואה (Suzanne Françoise Charpentier de Charmois). הוא היה נכדו של ג'ובאני דומניקו קאסיני, ויהפוך לאביו של ז'אן-דומיניק קאסיני, הרוזן דה קאסיני.

בשנת 1739, הוא הפך לחבר באקדמיה הצרפתית למדעים כאסטרונום נלווה משני, ב-1741 כאסטרונום נלווה, ובשנת 1745 כאסטרונום חבר מלא.

בינואר 1751 הוא נבחר לעמית של החברה המלכותית של לונדון.

הוא מונה לתפקידו הרשמי של אביו בשנת 1756 והמשיך בפעולות המדידה שקיבל בירושה. ב-1744 החל בבניית מפה טופוגרפית גדולה של צרפת, אחת מנקודות הציון בהיסטוריה של הקרטוגרפיה. המפה הושלמה על ידי בנו ז'אן-דומיניק קאסיני (הקאסיני הרביעי) ופורסם על ידי האקדמיה הצרפתית למדעים מ-1744 עד 1793, 180 הלוחות שלה ידועים בתור .

תפקיד המנהל של מצפה הכוכבים בפריז נוצר למענו בשנת 1771 כאשר הממסד חדל להיות תלוי באקדמיה הצרפתית למדעים.

יצירותיו העיקריות הן: La méridienne de l'Observatoire Royal de Paris ("מרידיאן המצפה המלכותי של פריז"; 1744), תיקון  של , Description géométrique de la terre ("תיאור גאומטרי של כדור הארץ" 1775); ו-Description géométrique de la France ("תיאור גאומטרי של צרפת"; 1784), אשר הושלם על ידי בנו ("קאסיני הרביעי").

סזאר-פרנסואה קאסיני דה תירי מת מאבעבועות שחורות בפריז ב-4 בספטמבר 1784.

## כתביו

**La méridienne de l’Observatoire Royal de Paris* (1744)
**Description géométrique de la terre* (1775)
**Description géométrique de la France* (1784)
* 


## לקריאה נוספת

D. Aubin, *Femmes, vulgarisation et pratique des sciences au siècle des Lumières : Les *Dialogues sur l’astronomie* et la *Lettre sur la figure de la Terre* de César-François Cassini de Thury*, Brepols (2020)


## קישורים חיצוניים

* 
* 

* Cassini map superimposed over Google Maps' map of France - David Rumsey
* Paris Observatory digital library


## ביאורים

## הערות שוליים

קטגוריה:עמיתי החברה המלכותית
קטגוריה:חברי האקדמיה הצרפתית למדעים
קטגוריה:ילידי 1714
קטגוריה:נפטרים ב-1784
הר בקסטר

**הר בקסטר** (באנגלית: **Mount Baxter**) הוא הר הנמצא ביבשת בארץ ויקטוריה שבאנטארקטיקה.

גובהו של ההר הוא 2,430 מטר.

## היסטוריה
ההר נתגלה לראשונה על ידי משלחת דיסקברי שהונהגה על ידי הקצין הבריטי רוברט פלקון סקוט. הוא קרא להר על שם ג'ורג' בקסטר, שסייע למימון המסע.

## הערות שוליים

קטגוריה:ארץ ויקטוריה: הרים
קטגוריה:חוף בורכגרווינק
הר מקארתי

**הר מקארתי** (באנגלית: **Mount McCarthy**) הוא הר הנמצא בארץ ויקטוריה באנטארקטיקה. גובהו הוא 2,865 מטר.

## שם
שם ההר נקבע על ידי משלחת מועדוני ההרים המאוחדת של ניו זילנד לאנטארקטיקה, וקרוי על שם מורטימר מקארתי, חבר בצוות הטרה נובה של המשלחת הבריטית לאנטארקטיקה, 1910–13. מקארתי היה אורח של הצי האמריקאי במהלך עונת 1962–1963 כאשר ביקר מחדש במצר מקמורדו.

## הערות שוליים

קטגוריה:ארץ ויקטוריה: הרים
קטגוריה:חוף פנל
אנג'לה אגוילאר

**אנג'לה אגוילאר אלווארז אלקלה** (באנגלית: **Ángela Aguilar Álvarez Alcalá**; נולדה ב-8 באוקטובר 2003) היא זמרת אמריקאית.

## ביוגרפיה
אנג'לה אגוילאר אלווארז אלקלה נולדה לפפה אגילאר ואנליז אלווארז אלקלה בלוס אנג'לס, קליפורניה ב-8 באוקטובר 2003. לאגוילאר יש אזרחות כפולה - אמריקאית ומקסיקנית.

### 2012–2017: תחילת הקריירה
בשנת 2012, כשהייתה בת 9 בלבד, הוציאה אגוילאר את האלבום *Nueva Tradición*, עם אחיה, לאונרדו. הוא כלל ארבעה שירים של לאונרדו וארבעה של אנג'לה. בשנת 2016, אגוילאר השתתפה בפסטיבל BBC 100 Woman במקסיקו סיטי. בגיל 13 בלבד, היא אמרה לחדשות ה-BBC שתעשיית המוזיקה נשלטת על ידי גברים וקיוותה שזה ישתנה.

בינואר 2018, אגוילאר ומשפחתה פתחו בסיבוב הופעות בסגנון רכיבה-מוזיקלי שזכה לכינוי "Jaripeo Sin Fronteras". אגוילאר ליוותה את אביה, פפה, את דודה, אנטוניו ואחיה, לאונרדו אגוילאר.

### 2018–הווה: ''Primero Soy Mexicana'' ו-''Mexicana Enamorada''
ב-2 במרץ 2018, אגוילאר הוציאה את אלבום הסולו הראשון שלה, *[[Primero Soy Mexicana]]*, בהפקת אביה, פפה. האלבום כלל 11 שירי רנצ'רה ידועים שבוצעו בעבר על ידי זמרים בולטים מקסיקניים. בספטמבר 2018, אגוילאר הייתה מועמדת לתגלית השנה ואלבומה, *Primero Soy Mexicana* היה מועמד לאלבום הראנצ'רו/מריאצ'י הטוב ביותר בטקס פרסי הגראמי הלטיני ה-19. בדצמבר 2018, אלבומה של אגוילאר, *Primero Soy Mexicana*, היה מועמד לפרס גראמי לאלבום המוזיקה המקסיקנית האזורית הטובה ביותר.

בינואר 2020, אגוילאר הוציאה אלבום מחווה לזמרת האמריקאית, סלינה, בשם *Baila Esta Cumbia*. בספטמבר 2021 היא הוציאה את אלבומה השלישי, *Mexicana enamorada*. באפריל 2021 היא הוציאה את "En Realidad", הסינגל הראשון מתוך אלבום האולפן השלישי שלה.

נכון למאי 2023, היא צברה כ-322.8 מיליון השמעות בפלטפורמות הסטרימינג.

## חיים אישיים
ב-25 ביולי 2024, פורסם כי אגוילאר נישאה לזמר-יוצר המקסיקני, כריסטיאן נודאל . החתונה התקיימה בחווה פרטית במורלוס, מקסיקו. בני הזוג הודיעו שהם ביחד רק כחודשיים לפני החתונה.

## דיסקוגרפיה
* 2012: *Nueva Tradición*
* 2018: *[[Primero Soy Mexicana]]*
* 2021: *Mexicana Enamorada*

### מיני אלבומים
* 2020: *Baila Esta Cumbia*
* 2020: *Que no se apague la música*

## פרסים ומועמדויות

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:זמרות-יוצרות אמריקאיות
קטגוריה:זמרים-יוצרים אמריקאים
קטגוריה:לוס אנג'לס: אישים
קטגוריה:אמריקאיות שנולדו ב-2003
קטגוריה:אמריקאים שנולדו ב-2003
מייבל היל

**מייבל היל** (באנגלית: **Mabel Hill**; 3 במרץ 1872 – 18 בנובמבר 1956) הייתה אמנית ניו זילנדית הידועה בנופים, דיוקנאות וטבע דומם פרחוני. היא לימדה בבית הספר לעיצוב ולינגטון.

## ביוגרפיה
היא נולדה בקוקס קריק, אוקלנד, ניו זילנד, ביתם הצעירה של צ'ארלס היל, כובען, ואשתו, אלייזה אן הולברט. שמונת אחיה כללו את המלחין אלפרד היל. ב-1875 עברה המשפחה לולינגטון.

היל למדה בבית ספר יסודי אך לא בבית ספר תיכון; במקום זאת, היא הלכה ישירות לבית הספר לעיצוב בולינגטון כדי ללמוד אמנות ב-1886. במהלך לימודיה בבית הספר לעיצוב בולינגטון, היא הכירה והושפעה מאוד מהאמן הסקוטי ג'יימס מ. נירן, שהכיר לה תנועות אמנות אירופיות, במיוחד האימפרסיוניזם. לאחר מכן היא הפכה למורה בבית הספר, ונשארה שם עד 1897.
ממוזער|ראש העיר של אוקלנד, 1901
ב-1898 היא נישאה לג'ון מקינדו, מדפיס, איתו נולדו לה ארבעה ילדים. בנה ג'ון מקינדו היה גם אמן ולאחר מכן ניהל את בית הדפוס המשפחתי. בנה ארצ'יבלד מקינדו היה מנתח פלסטי.

לאחר נישואיהם, עברו היל ובעלה לדנידין, שם בנו בית עם סטודיו להיל. ג'ון נפטר ב-1916, והיל ניהלה אז את עסקי הדפוס עד שבנה השתלט עליו.

לאחר שילדיה עזבו את הבית, היא נסעה רבות, עד פרוץ מלחמת העולם השנייה, וביקרה בארצות הברית (שם התגורר בנה ארצ'יבלד זמן מה), בטהיטי ובאירופה. בתום המלחמה, היא עזבה את ניו זילנד כדי להתיישב באופן קבוע באנגליה כדי להיות ליד ארצ'יבלד.

היא נפטרה באיסט גרינסטד, ווסט סאסקס.

### קריירת אמנותית
היל הייתה ציירה פורטרטים, טבע דומם ונופים. הסגנון שלה הושפע מהאימפרסיוניזם, והפלטה שלה נטתה לצבעים עמומים. היא סיפקה את האיורים לספרה של ברברה דאגלס "תמונות בגן ניו זילנד" (1921). היא הציגה בעיקר בניו זילנד, בדנידין, קרייסטצ'רץ' ולינגטון.

ראייתה הכושלת אילצה אותה לוותר על הציור בתחילת שנות ה-50.

היא הצטרפה לאגודת האמנות של אוטגו, והציגה עבודות תחת שם הולדתה בזמן שכיהנה במועצת החברה תחת שמה מהנישואים.

היל גם לימדה אמנות. היו לה תלמידים פרטיים, והיא לימדה בארצ'רפילד קולג', בית ספר פרטי לבנות (1922–1925), ובסטודיו עם אלפרד הנרי אוקיף בתחילת שנות ה-20.

מ־400 היצירות הידועות של היל, רובן נשארות באוספים פרטיים.

רטרוספקטיבה לזכרה נערכה על ידי הגלריה הציבורית לאמנות דנידין ב-1969.

## קישורים חיצוניים

## הערות שוליים

קטגוריה:ציירות ניו זילנדיות
קטגוריה:ילידות 1872
קטגוריה:נפטרות ב-1956
ז'אן-דומיניק קאסיני

**ז'אן-דומיניק קאסיני** (בצרפתית: **Jean-Dominique Cassini**; 30 ביוני 1748 – 18 באוקטובר 1845), המכונה "קאסיני הרביעי" (Cassini IV) היה אסטרונום וקרטוגרף צרפתי שהיה בנו של סזאר-פרנסואה קאסיני דה תירי ונינו של האסטרונום האיטלקי הידוע ג'ובאני דומניקו קאסיני.

## ביוגרפיה
קאסיני נולד ב. הוא ירש את אביו כמנהל המצפה ב-1784; אך תוכניותיו לשיקומו וציודו מחדש השתבשו לחלוטין בשנת 1793 על ידי איבה כלפיו מהאספה הלאומית. לאחר שהתפקיד שלו הפך לבלתי נסבל, הוא התפטר ב-6 בספטמבר והושלך לכלא ב-1794, אך שוחרר לאחר שבעה חודשים. לאחר מכן הוא עבר ל במחוז אואז שם נפטר ב-1845.

ב-1770 הוא פרסם דיווח על מסע לאמריקה ב-1768, שבוצע כנציג האקדמיה הצרפתית למדעים במטרה לבדוק את השעונים של  בים. בשנת 1783, הוא שלח תזכיר לחברה המלכותית שבו הציע סקר טריגונומטרי המחבר בין מצפי הכוכבים של פריז וגריניץ' במטרה לקבוע טוב יותר את קו הרוחב והאורך של השני. הצעתו התקבלה, וכתוצאה מכך בוצע .

תוצאות הסקר פורסמו בשנת 1791. הוא ביקר באנגליה למטרות העבודה עם פייר משן ואדריאן-מארי לז'נדר, והשלושה פגשו את ויליאם הרשל ב. הוא השלים את מפת צרפת של אביו, אשר פורסמה על ידי האקדמיה הצרפתית למדעים בשנת 1793. היא שימשה כבסיס לאטלס הלאומי (Atlas National; 1791), המראה את חלוקת צרפת למחוזות. הוא נבחר כחבר כבוד זר של האקדמיה האמריקאית לאמנויות ולמדעים ב-1788.

ספרו של קאסיני "זיכרון השירות וההיסטוריה של מצפה הכוכבים בפריז" (Mémoires pour servir à l’histoire de l’observatoire de Paris; 1810) גילמו חלקים מיצירה נרחבת, שאת התשקיף שלה הגיש לאקדמיה למדעים ב-1774. הכרך כלל את "השבחים" (Eloges) שלו של כמה אקדמאים, ואת הביוגרפיה של סבא רבא שלו, ג'ובאני דומניקו קאסיני.

אשתו הייתה קלוד מארי לואיז דה לאמיר-מורי הרוזנת דה נויוויל (Claude Marie Louise de Lamyre-Mory Comtesse de Neuville; 1754–1791) ובנם הצעיר  היה בוטנאי מוערך.

## קישורים חיצוניים

* 

* 

## הערות שוליים

קטגוריה:עמיתי החברה המלכותית
קטגוריה:חברי האקדמיה האמריקאית לאמנויות ולמדעים
קטגוריה:חברי האקדמיה הצרפתית למדעים
קטגוריה:צרפתים שנולדו ב-1748
קטגוריה:צרפתים שנפטרו ב-1845
רוחות ביירות

**רוחות ביירות** (באנגלית: **Ghosts of Beirut**) היא סדרת טלוויזיה ישראלית-אמריקאית מסוג דרמת-פעולה, ששידורה החל במאי 2023, בערוץ yes וברשת שואוטיים. את הסדרה יצרו העיתונאי אבי יששכרוף והשחקן ליאור רז, יוצרי פאודה. הסדרה מגוללת את פרשת חיסולו של המחבל עימאד מורנייה. הישאם סולימאן גילם את מורנייה.

הסדרה מתארת את קורות חייו של מורנייה, כולל מצוד שביצעה אחריו סוכנות הביון המרכזית והעומד בראשה ויליאם קייסי, בתקופת שנות השמונים.

## תקציר העלילה
הסדרה חוקרת את המצוד אחר מחבל החזבאללה עימאד מורנייה. מורנייה היה מעורב בפיגועי טרור רצחניים של חזבאללה במהלך שנות ה-80 וה-90 וחוסל בפיצוץ מטען בדמשק, סוריה ב-12 בפברואר 2008, ככל הנראה על ידי סוכני המוסד למודיעין ולתפקידים מיוחדים.

## הפקה
הסדרה נוצרה על ידי אבי יששכרוף וליאור רז, וביים גרג ברקר. על פי הדיווחים, הסדרה כוללת אלמנטים תיעודיים של ראיונות מהחיים האמיתיים עם גורמים בולטים מה־CIA והמוסד.

## קישורים חיצוניים

## הערות שוליים

קטגוריה:סדרות טלוויזיה אמריקאיות שעלו לשידור בשנת 2023
קטגוריה:סדרות טלוויזיה ישראליות שעלו לשידור בשנת 2023
קטגוריה:סדרות מתח ישראליות
קטגוריה:המוסד בתרבות ובאמנות
קטגוריה:סדרות דרמה ישראליות
קטגוריה:yes הטלוויזיה בלוויין: תוכניות וסדרות
איירה סטאר

**אוינקנסולה שרה אדריביגבה** (באנגלית: **Oyinkansola Sarah Aderibigbe**; נולדה ב-14 ביוני 2002), הידועה בשם הבמה **איירה סטאר**, היא זמרת ניגרית-בנינית.

## ביוגרפיה
בינואר 2021, הוציאה את המיני אלבום הראשון שלה, *Ayra Starr*.

ביולי 2021 הוציאה את הסינגל השיווקי "Bloody Samaritan" מתוך אלבום הבכורה שלה. הסינגל הגיע למקום הראשון במצעד טורן-טייבל טופ 100. באוגוסט של אותה השנה הוציאה את אלבום הבכורה שלה, **'. האלבום הגיע למקום השביעי במצעד האלבומים הניגרי. בספטמבר הוציאה את סינגל הבכורה שלה מתוך האלבום, "[[Rush (שיר)|Rush]]". השיר הגיע לעשירייה הפותחת במצעדים במדינות כמו סורינאם, לבנון, [[מצעדי הסינגלים והאלבומים העצמאיים הבריטיים|מצעד הסינגלים העצמאיים הבריטיים]], דרום אפריקה, צרפת ו[[מצעדי סינגלי ואלבומי ה-R&B הבריטיים|מצעד סינגלי ה-R&B הבריטיים]]. בנוסף, הגיע למעמד זהב על ידי [[איגוד תעשיית ההקלטות הצרפתי]] ומעמד כסף על ידי [[איגוד תעשיית ההקלטות הבריטי]].

בשנת 2023 נכללה ברשימה "21 מתחת ל-21" של מגזין [[בילבורד]]. נכון למאי 2023, צברה כ-138.2 מיליון השמעות בפלטפורמות הסטרימינג.

== דיסקוגרפיה ==
**אלבומי אולפן**
* 2021: **'
* 2024: *[[The Year I Turned 21]]*

**מיני אלבומים**
* 2021: *Ayra Starr*

### סינגלים

### הופעות אורח

## פרסים ומועמדויות

## קישורים חיצוניים

* 

## הערות שוליים

קטגוריה:זמרות בנינזיות
קטגוריה:זמרות ניגריות
קטגוריה:זמרות-יוצרות
קטגוריה:זמרות פופ
קטגוריה:ילידות 2002
קטגוריה:ניגרים שנולדו ב-2002
אתלטריק

**אתלטריק** (באנגלית: **Athalaric**; 516 – 2 באוקטובר 534) היה אחד ממלכי האוסטרוגותים באיטליה בין 526 עד ל-534. אתלטריק היה בנו של  ו, בתו הצעירה של תיאודריך הגדול.

אמו ניסתה לספק לו חינוך במסורת הרומית, אך האצילים הגותים לחצו עליה לאפשר להם לגדל אותו כראות עיניהם. כתוצאה מכך, אתלטריק שתה לשכרה והתמכר להגזמות מרושעות, שהרסו את החוקה שלו.

## קישורים חיצוניים

## הערות שוליים

קטגוריה:ילידי 516
קטגוריה:נפטרים ב-534